《感寓二首》
宋代·何梦桂

试向昆明问劫灰，几看麋上苏台。
閒中历日生青草，梦里乾坤化大块。
塞雁南归春又去，江潮东下暮还来。
临平山尽啼鹃歇，可是征人唤不回。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。